**Úvodný ročník pre deti s NKS**

**Základná škola s materskou školou Kálnica,s.č.385, 916 37 Kálnica**

**otvára** **so súhlasom zriaďovateľa**

**ÚVODNÝ ROČNÍK** **PRE DETI S NARUŠENOU KOMUNIKAČNOU SCHOPNOSŤOU.**

**Zákon č. 245/2008 Z. z. (školský zákon) bol schválený NR SR dňa 09. 05. 2023.**

Úvodný ročník je určený pre žiakov:

Úvodný ročník v „bežnej“ základnej škole je určený pre

a) žiakov s narušenou komunikačnou schopnosťou ľahkého stupňa, ktorí k 1. septembru dosiahli fyzický vek šesť rokov, nepokračujú v plnení povinného predprimárneho vzdelávania a nie je u nich predpoklad zvládnutia prvého ročníka základnej školy, alebo

b) žiakov s vývinovými poruchami ľahkého stupňa, ktorí k 1. septembru dosiahli fyzický vek šesť rokov, nepokračujú v plnení povinného predprimárneho vzdelávania a nie je u nich predpoklad zvládnutia prvého ročníka základnej školy. Absolvovanie úvodného ročníka sa nebude považovať za prvý rok plnenia povinnej školskej dochádzky. Po absolvovaní úvodného ročníka bude žiak pokračovať v prvom ročníku základnej školy v triede spolu s ostatnými žiakmi.

Do tejto skupiny patria aj deti, ktoré majú mnohokrát nadpriemerné schopnosti v intelektovej oblasti, v oblasti umenia alebo športu, alebo v týchto oblastiach dosahujú v porovnaní s rovesníkmi mimoriadne výsledky alebo výkony, ale zároveň tieto deti patria do skupiny detí/žiakov: **s narušenou komunikačnou schopnosťou dočasného charakteru, ktorí k 1. septembru dosiahli fyzický vek šesť rokov,** **nepokračujú v plnení povinného predprimárneho vzdelávania v materskej škole a predpokladá sa problém pri zvládaní prvého ročníka základnej školy.**

**Na základe schváleného školského zákona majú rodičia možnosť:**

**Ponechať svoje dieťa v materskej škole**, ktorú navštevovalo doteraz  - hovoríme o pokračovaní plnenia povinnej školskej dochádzky v materskej škole. Dieťa len zopakuje posledný rok materskej školy

**alebo**

**zapísať dieťa do úvodného ročníka pre žiakov s narušenou komunikačnou schopnosťou v našej základnej škole.**

**Prečo zaradiť dieťa do úvodného ročníka?**

* + **V triede je maximálne 10 detí.**
	+ **Deti sa vzdelávajú v priestoroch bežnej základnej školy**(trieda so školskými lavicami a tabuľou, telesná výchova sa realizuje v školskej telocvični, informatika v učebni informatiky, prírodovedné vedomosti si deti overujú v chemicko-fyzikálnej učebni, ...).
	+ **Pani učiteľka z úvodného ročníka pokračuje s deťmi do prvého ročníka.**
	+ **Rozvrh hodín tvoria 4 hodiny denne (vyučovanie prebieha od 8:00 hod. do 11:40 hod.)**
	+ **V rozvrhu máme zaradené predmety:**slovenský jazyk a literatúra, matematika, anglický jazyk, výtvarná výchova, hudobná výchova, telesná a športová výchova, individuálna logopedická intervencia so školským logopédom, informatika...
	+ **Popoludní deti navštevujú školský klub detí (ráno od 6:00 hod. do 7.30 hod., a popoludní v čase od 11:40 hod do 16:00 hod.) a hlavne, už nespíme.**
	+ **Stravu deťom poskytujeme v školskej jedálni, obedujeme s veľkými spolužiakmi.**
	+ **Deti môžu využiť vzdelávacie poukazy a popoludní navštevovať záujmové útvary podľa výberu**
	+ **Deti spolu s veľkými školákmi môžu absolvovať lyžiarsky, plavecký a korčuliarsky výcvik, školu v prírode**.

**Špecifiká úvodného ročníka:**

* + **Individuálna logopedická intervencia bude minimálne 5-krát v týždni.**

               [https://www.statpedu.sk/files/sk/svp/statny-vzdelavaci-program/vp-deti-ziakov-sozdravotnym- znevyhodnenim/vp-deti-ziakov-narusenou-komunikacnou-schopnostou/ramcovy-obsah-vzdelavania\_ili.pdf](http://www.statpedu.sk/files/sk/svp/statny-vzdelavaci-program/vp-deti-ziakov-sozdravotnym-znevyhodnenim/vp-deti-ziakov-narusenou-komunikacnou-schopnostou/ramcovy-obsah-vzdelavania_ili.pdf)

* + **Deti absolvujú kompletný tréning fonematického uvedomovania podľa D. B. Eľkonina .**

                      <https://www.elkonin.sk/charakteristika-metodiky/>

* + **Anglický jazyk realizujeme metódou Jolly Phonics.**

                      [https://www.jollyphonics.sk/](http://www.jollyphonics.sk/)

**Aký je postup pre zaradenie dieťaťa do úvodného ročníka**

**pre žiakov s narušenou komunikačnou schopnosťou?**

Dieťa, ktoré absolvovalo zápis do prvého ročníka na akejkoľvek základnej škole a rodič zváži zaradenie dieťaťa do úvodného ročníka, oznámi škole, v ktorej bolo dieťa zapísané, že jeho dieťa bude v školskom roku 2025/2026 zapísané do úvodného ročníka v ZŠ s MŠ Kálnica,s.č.385, a to od 01. 09. 2025.

 **Zaradiť dieťa do úvodného ročníka je možné na základe vyjadrenia centra poradenstva a prevencie.**

 Naša škola úzko spolupracuje so Súkromným centrom poradenstva a prevencie Kálnica:

Pri zápise dieťaťa do úvodného ročníka pre žiakov s narušenou komunikačnou schopnosťou je **nutná prítomnosť dieťaťa**.

**Ak majú rodičia záujem, môžu nás kontaktovať:**

* + osobne – od 8.00 hod. do 14.00 hod. každý pondelok a piatok,
	+ e-mailom – zskalnica@gmail.com
	+ telefonicky 0918030040 - počas pracovných dní do 15:00 hod.